એક પરિવારની વાત છે. મા, દીકરો- દીકરી અને પુત્રવધૂ એ ઘરમાં રહે. દીકરો, દીકરી અને પુત્રવધૂ ત્રણેય નોકરી કરે. ઘરમાં રસોઈ બનાવવાવાળાથી માંડીને ઘરકામ કરનારા માણસો છે. પણ કોઈ વાર તહેવારોમાં કે રજાના દિવસોમાં માણસો ન આવે ત્યારે ઘરકામની આગેવાની પુત્રવધૂ લઈ લે. ઓફિસેથી થાકીને લોથપોથ થયેલી એ પરિવારની વહુ વાસણ સાફ કરતી હોય કે ઘરની સાફસફાઈ કરતી હોય ત્યારે એનો પતિ એની સાથોસાથ કામ કરાવે. પતિની સરખામણીમાં નણંદ અને સાસુ ઓછી મદદ કરે.